armvectores/hy_wikipedia_2023 huggingface dataset:
Տիլիգուլի լիման

Տիլիգուլի լիման, լիման Ուկրաինայի Օդեսայի և Նիկոլաևի մարզերում, Սև ծովի ափին։ Երկարությունը 80 կմ, լայնությունը 0,2 - 3,5 կմ, առավելագույն խորությունը 19 մ։ Լիմանի մակերևույթի մակերեսը մոտ 170 կմ² է։
Ծովից բաժանված է մոտ 4 կմ լայնությամբ և մինչև 7 կմ երկարությամբ ավազաթմբով, սակայն պարբերաբար հաղորդակցվում է ծովի հետ ջրանցքներով։ Լիմանի մեջ է թափվում Տիլիգուլ գետը։ Տիլիգուլի լիմանի արևմտյան և արևելյան ափերին են տեղակայված երկու նույնանուն Տարածքային լանդշաֆտային պարկեր։
Տիլիգուլի լիմանը մտնում է միջազգային ջրա-ճահճային ռեսուրսների պաշտպանության Ռամսարյան կոնվենցիայի ջրամբարների ցանկի մեջ։
Լիմանի անվանումը առաջացել է թուրքական «Դելի Գյոլ» բառերից, որը թարգմանաբար նշանակում է Սանձարձակ Լիճ։


== Տես նաև ==
Տիլիգուլի աղետ
Տիլիգուլի պերեսիպ


== Ծանոթագրություններ ==


== Արտաքին հղումներ ==
«Տիլիգուլսկի» (Նիկոլաևի մարզ) տարածքային լանդշաֆտային պարկի պաշտոնական կայք
Ջրահովիտի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Ջրահովիտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մալիք Հարիս

Մալիք Հարիս (օգոստոսի 27, 1996(1996-08-27), Լեխի Լանդսբերգ, Վերին Բավարիա, Բավարիա, Գերմանիա), գերմանացի երգիչ։ Հաղթելով Germany 12 Points ազգային եզրափակչում՝ նա ներկայացնելու է Գերմանիան Եվրատեսիլ 2022 երգի մրցույթում։


== Կյանք ==
Հարիսը ծնվել է 1997 թվականի օգոստոսի 27-ին Գերմանիայի Բավարիա երկրամասի Լեխի Լանդսբերգ քաղաքում։ Նրա հայրը Ռիքի Հարիսն է, ով գերմանական ծագումով ամերիկացի հեռուստահաղորդավար և դերասան է Դետրոյթից։ 13 տարեկանում Հարիսը սկսել է հետաքրքրվել երաժշտությամբ՝ կիթառով կատարելով երգերի քավեր տարբերակներ։


== Կարիերա ==
Եվրատեսիլ երգի մրցույթ 2022
Հարիսը մասնակցել է Germany 12 Points ազգային մրցույթին՝ Գերմանիան Եվրատեսիլ 2022 երգի մրցույթում ներկայացնելու նպատակով։ Հարիսը հասել է քասթինգի վերջնական փուլին, որն իրականացվել է 2022 թվականի հունվարին Բեռլինում։ Հունվարի 10-ին հայտարարվել է, որ նա 6 ֆինալիստներից մեկն է։
Եզրափակիչը հեռարձակվել է 2022 թվականի մարտի 4-ին։ Հաղթողն ընտրվել է հանրային քվեարկության, այդ թվում՝ առցանց քվեարկության, SMS հաղորդագրությամբ և ֆիքսված հեռախոսով քվերակությունների միջոցով։ Հարիսը քվեարկության արդյունքում հաղթել է 23 միավոր տարբերությամբ։


== Սկավառակագրություն ==


=== Ալբոմներ ===
2021: Anonymous Colonist


=== Մինի ալբոմ ===
2019: Like That Again


=== Սինգլներ ===
2018: Say the Name
2019: Welcome to the Rumble
2019: Like That Again
2019: Home
2020: Crawling
2020: Faith
2020: When We’ve Arrived
2021: Bangin’ on My Drum
2021: Dance
2021: Time for Wonder
2022: Rockstars


== Ծանոթագրություններ ==
Pipistrel

Pipistrel d.o.o Ajdovščina (հայերեն հնչողությամբ՝ «Պիպիստրել»), սլովենական գերթեթև թռչող սարքեր արտադրող ընկերություն։ Հիմնադրվել է 1989 թվականին, Այդովշչինայում (հիմնադիր՝ Իվո Բոսկարոլ)։ Հետագայում ընկերությունն ընդլայնվել է, նոր արտադրամասեր են գործարկվել Այդովշչինայի օդանավակայանի մոտ, իտալական Գորիցիա քաղաքի մերձակայքում, Չինաստանում։ 2019 թվականի մարտ ամսվա դրությամբ Pipistrel-ն արդեն թողարկել էր 2000-ից ավելի թռչող, տարատեսակ սարքեր։


== Մրցանակներ և ռեկորդներ ==
2001 թ. - առաջին կարգի մրցանակ Իսպանիայում անցկացված ավիացիոն համաշխարհային մրցումներում, երկտեղանի օդանավերի մրցումներում հաղթաակ տանելու համար
2007 թ.
2 մրցանակ NASA-ի «Հարյուրամյակի մարտահրավերներ» նախագծի շրջանակներում
անձնական օդային տրանսպորտի մրցանակ
2008 թ. - ընդհանուր նշանակության ավիացիայի տեխնոլոգիական մրցանակ
2010 թ. - UKTI-ի մրցանակ ինովացիայի համար
2011 թ. - CAFE / NASA / Google Green Flight Challenge մրցանակ էներգախնայող չորստեղանի օդանավի՝ էլեկտրականությամբ աշխատող Taurus G4 ինքնաթիռի համար
«Pipistrel» ընկերության թողարկած թռչող սարքերով արդեն սահմանվել է համաշխարհային 10 ռեկորդ։


== Ծանոթագրություններ ==


== Արտաքին հղումներ ==
https://www.pipistrel-aircraft.com/ Pipistrel. պաշտոնական կայք
How Pipistrel Builds Electric Airplanes, AVweb video
Ելենա Ռոմանովսկայա

Ելենա Ռոմանովսկայա (ռուս.՝ Еле́на Константи́новна Романо́вская, դեկտեմբերի 3, 1984(1984-12-03), Մոսկվա, ԽՍՀՄ), ռուս գեղասահորդուհի, պարեր սառույցի վրա մարզաձևում հանդես է եկել Ալեքսանդր Գրաչովի հետ, ում հետ հաղթել է 2004 թվականի Աշխարհի պատանեկան առաջնությունում, 2002 թվականի Աշխարհի պատանեկան առաջնության բրոնզե մեդալակիր է։ Զույգն ընդգրկվել է Թուրինի օլիպիադա մեկնող Ռուսաստանի հավաքականի կազմ՝ որպես փոխարինող։ Նրանք մասնակցել են 2005 թվականին Ավստրիայում կայացած Ձմեռային ունիվերսիադային։ Մարզվել են Սվետլանա Ալեքսեևայի և Ելենա Կուստարովայի ղեկավարությամբ։
2006 թվականի Աշխարհի առաջնությունից հետո, որտեղ Ռոմանովսկայան և Գրաչովը 23-րդն էին, զույգը բաժանվեց։ Ալեքսանդրը զույգ կազմեց Անաստասիա Պլատոնովայի հետ, իսկ Ելենան փորձեց նոր պարընկեր գտնել Կանադայում, սակայն ապարդյուն։
2008 թվականի աշնանը Ելենան մասնակցել է Ռոսիա 1 հեռուստաալիքի կազմակերպած «Աստղային սառույց» հեռուստաշոուին, որտեղ հանդես է եկել երգիչ Միտեյ Ֆոմինի հետ։


== Սպորտային ձեռքբերումներ ==
J=պատանեկան մակարդակ


== Ծանոթագրություններ ==
Նովոբալտաչևո (գյուղ, Չեկմագուշևսկի շրջան)

Անվան այլ կիրառումների համար տե՛ս՝ ՆովոբալտաչևոՆովոբալտաչևո (ռուս.՝ Новобалтачево, բաշկիրերեն՝ Яңы Балтас), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 798 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգորոդսկոե (քաղաքատիպ ավան, Բոգորոդսկի շրջան)

Անվան այլ կիրառումների համար տե՛ս՝ ԲոգորոդսկոեԲոգորոդսկոե (ռուս.՝ Богородское), քաղաքատիպ ավան Ռուսաստանի Կիրովի մարզի Բոգորոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 2897 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լվացքասեղմակ

Լվացքասեղմակ, սեղմակի հատուկ տեսակ, որը սովորաբար օգտագործվում է իրերը փակցնելու համար, օրինակ՝  շորերը լվացքի պարանին։


== Տեսքը ==

Այսօր լվացքասեղմակների մեծ մասը պարզ կառուցվածք ունեն և արտադրության մեջ շատ էժան են։ Նրանք կազմված են պլաստմասսե կամ փայտե երկու ատամիկներից, որոնց իրար է սեղմում մեջտեղում տեղադրված զսպանակը։ Երբ մատներով սեղմում են երկու լծակները, ատամները բացվում են և թույլ են տալիս շորը պարանին փակցնել։
Prometheus Global Media

Prometheus Global Media, ամերիկյան B2B մեդիա-ընկերություն, տեղակայված է Նյու Յորքում։ Ընկերությունը կազմավորվել է 2009 թվականի դեկտեմբերին, երբ Nielsen Company-ն վաճառել է իր ժամանցային և մեդիա մասերը Pluribus Capital Management-ին և Guggenheim Partners-ին։ Guggenheim-ը իր հերթին գնել է Pluribus-ի մասնաբաժինը 2013 թվականի հունվարին, ամբողջովին տնօրինելով Prometheus Global Media-ն, որպես իր Guggenheim Digital Media-ի մաս։
Prometheus Global Media ընկերությանն են պատկանում ժամանցային արդյունաբերության խոշորագույն հրատարակչությունները և դրանց թվային տարբերակները, որոնցից են՝ Adweek, Backstage, Billboard, Film Journal International և The Hollywood Reporter:
2015 թվականի դեկտեմբերի 17-ին հայտարարվեց, որ Guggenheim-ը պատրաստվում է առանձնացնել իր մեդիա մասը որպես առանձին խումբ, որը կղեկավարի Թոդ Բոհլը։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Խան Սոլ Յա

Խան Սոլ Յա (կորեերեն՝ 한설야, օգոստոսի 30, 1900(1900-08-30), Խամխին, Կորեական կայսրություն - ապրիլի 6, 1976(1976-04-06), Փհենյան, Կորեայի Ժողովրդա-Դեմոկրատական Հանրապետություն), հարավկորեական գրող և հասարակական գործիչ։Կորեական պրոլետարական գրողների ասոցիացիայի կազմակերպիչներից մեկը։ Ռուսերենում հանդիպում են նաև Խան Սեր Յա, Խան Սորիա տարբերակներով գրանցած անվանումներ։


== Կենսագրություն ==
Գաղութային իշխանության ընթացքում գրել է քաղաքական ձախ կողմնորոշվածության ստեղծագործություններ, 1940-ականներին անցել է Ճապոնական կայսրության և նրա ռազմական արշավների ակտիվ աջակցության կողմը։ 1945 թվականից հետո դարձավ Կիմ Իր Սենայի գլխավոր համախոհներից մեկը և ԿԺԴՀ Գրողների միության նախագահը։ 1962 թվականին դարձել է ռեպրեսիաների զոհ, նրա գրքերը հանվել են շրջանառությունից։ 1969 թվականին իրավունքները վերականգնվել են։ Թաղված է ազգային հերոսների գերեզմանատանը։


== Աշխատություններ ==
Հեղինակել է «Մթնշաղ»(1936), «Երիտասարդություն» (1937) վեպերը, «Աշտարակ», «Չոր քամի», «Արևածաղիկ» եռագրությունները, «Տեդոնգան» վեպը (1952), պատմությունները և «Անցումային շրջան» պատմվածքները (1929), «Շնագայլեր» և այլն։


== Ծանոթագրություններ ==


== Արտաքին հղումներ ==
Памятник на могиле


== Գրականություն ==
Brian Myers: Han Sŏrya and North Korean Literature. The failure of Socialist realism in the DPRK. East Asia Program, Cornell University, Ithaca (New York) 1994, ISBN 0-939657-84-8, ISBN 0-939657-69-4.Хан Сер Я. Сборник рассказов. Пхеньян: Изд-во лит-ры на иностр. языках, 1967.
Хан Сер Я. Сумерки. Роман. М.: Гослитиздат, 1958 (авториз. пер. Е. Берман).
Хан Сер Я. Сумерки. Роман. М.: ИЛ, 1959 (пер. Е. Тё).
Хан Сер Я. Сумерки. Роман. М.: Гослитиздат, 1961 (пер. Д. Приемский).
Хан Сер Я. Тэдонган. Роман. М.: ИЛ, 1959, 1961 (пер. Е. Тё).
Սոլյոնոոզյորնոե

Սոլյոնոոզյորնոե (ռուս.՝ Солёноозёрное), գյուղ Ռուսաստանի Խակասիա հանրապետության Շիրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4530) Սմոլուչովսկի

(4530) Սմոլուչովսկի (անգլ.՝ Smoluchowski), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 1-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,118483 ա. մ., առավելագույնը մոտենում է 2,8132 ա. մ. հեռավորության վրա և հեռանում 3,4238 ա. մ.։ Արեգակի շուրջ մեկ ամբողջական պտույտ է կատարում 2011,47 երկրային օրվա ընթացքում, իր ուղեծրով շարժվելով միջինում 0,178974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4530) Սմոլուչովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 96


== Դեպքեր ==


== Ծնունդներ ==


== Մահեր ==
Մաշկերտ

Մաշկերտ, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն գյուղաքաղաքից 25-30 կմ հեռու, Արաբկիր քաղաքի մոտ, Եփրատի ափին։


== Պատմություն ==
Գյուղը թուրքերի կողմից ավարտվել է 1895 թվականի ջարդերի ժամանակ։ Փրկված հայերը բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XIX դարի վերջին ուներ 200 տուն, 1880-ական թվականներին՝ 60 տուն հայ և 10 տուն թուրք, 1895 թվականին՝ 110 տուն, 1914 թվականին՝ 532 հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն է։


== Պատմամշակութային կառույցներ ==
Մաշկերտն ուներ 1286 թվականին կառուցված Ս. Աստվածածին անունով եկեղեցի։ Գյուղի մոտ գտնվում էր Ս. Սարգիս քարաշեն եկեղեցին, որի դիմաց գնտվում էր հին Մաշկերտի գերեզմանոցը։ Մաշկերտի հարավային կողմում գտնվում էր Վարդապետի աղբյուրը։


== Կրթություն ==
Գյուղում գործում էր հայկական վարժարան։


== Անվանի մարդիկ ==
Մաշկերտում է ծնվել  մանկավարժ, հրապարակախոս, խմբագիր Դավիթ Խաջկոնցը (1886-1918)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վերին Տիխտա

Վերին Տիխտա (ռուս.՝ Верхняя Тыхта), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ուսկատ գետի ձախ ափին՝ 40 կմ հեռավորության վրա։ Գետի երկարությունը 35 կմ է։ Գետաբերանից 1 կմ հեռավորության վրա, աջ ափին թափվում է գետ՝ Կոլչեգիզ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիմֆոկին

Լիմֆոկին, ցիտոկինների ենթաբազմություն, որը արտադրվում է լիմֆոցիտ կոչվող իմունային բջիջների կողմից։ Նրանք սպիտակուցային միջնորդներ են, որոնք որպես կանոն արտադրվում են T օգնական բջիջների կողմից։ Նրանք ապահովում են իմունային համակարգի պատասխանը՝ ազդանշաններ ուղարկելով իմունային բջիջներին։ Լիմֆոկինները ունեն շատ դերեր ներառյալ այլ իմունային բջիջներին գրավելը (նաև մակրոֆագեր և այլ լիմֆոցիտներ), վարակված վայրի հետագա ակտիվացնելը և այլն։ Շրջանառվող լիմֆոցիտները կարող են հայտնաբերել շատ փոքր կոնցենտրացիա ունեցող լիմֆոկին, իսկ հետո տեղաշարժել կոնցենտրացիայի գրադիենտը դեպի իմունային պատասխանի պահանջված վայրը։ Լիմֆոկինները օգնում են B բջիջներին արտադրել հակամարմիններ։
Կարևոր լիմֆոկինները, որոնք թաքնված են T օգնական բջիջների կողմից ներառում են՝

Ինտերլեյկին 2
Ինտերլեյկին 3
Ինտերլեյկին 4
Ինտերլեյկին 5
Ինտերլեյկին 6
Գրանուլոցիտ մարոֆագ գաղութի խթանիչ գործոն
Ինտերֆերոն գամմա


== Ծանոթագրություններ ==
Թանատոս

Թանատոս (հուն՝ Θάνᾰτος, մահ), քնի աստված Հիպնոսի երկվորյակ եղբայրը։ Հին աշխարհում կային հավատալիքներ, որ միայն նրանից է կախված մարդու մահը։ Այս տեսակնետն առաջին անգամ արտահայտել է Եվրիպիդեսը «Ալկեստիդա» գրքում, որտեղ պատմվում է այն մասին, որ Սիսիփոսին հաջողվեց մի քանի տարով շղթայել Թանատոսին, ինչի արդյունքում մարդիկ դարձան անմահ։
Այսպես մնաց այքան ժամանակ, մինչև Արեսը Զևսի հրամանով չազատեց Թանատոսին, քանի որ մարդիկ սկսել էին զոհեր մատուցել Ստորերկրյա թագավորության աստվածներին։ Հիպնոս աստվածը միշտ հետևում, ընկերակցում է նրան. շատ հաճախ հին հեթանոսական սկահակներին նրանք պատկերվում էին միասին։
Թանատոսի կերպարը նշանակալից չափով ստեղծվել է պոեզիայի ու բանահյուսության միջոցով։ Ըստ Հեսիոդոսի Թանատոսը Նիկսի (Գիշերվա) որդին է, Կիրոսների և Հիպնոսի եղբայրը։ Թանատոսը երկաթե սիրտ ունի և ատելի է աստվածներին։ Նա աստվածների մեջ միակն է, որ ընծաներ չի սիրում։ Ողբերգություններում Թանատոսը ներկայացվում է սև թիկնոցով, թևերով և հնձող սրով։ Թանատոսի պաշտամունքը գոյություն է ունեցել Սպարտայում։ Նա պատկերվել է որպես թևավոր պատանի, հանգած ջահը ձեռքին։ Սիսիփոսի մասին առասպելում Թանատոսը զավեշտական կերպար է, որին հիմարացնում է խորամանկ մարդը։


== Ծանոթագրություններ ==


== Աղբյուրներ ==
Դիցաբանական բառարան, «Լույս», Երևան, 1985, էջ 93։
Օոտլա

Օոտլա (էստ․՝ Öötla), գյուղ Էստոնիայի Յարվամաա նահանգի Կառեդա շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3734) Վալանդ

(3734) Վալանդ (անգլ.՝ Waland), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,746362 ա. մ., առավելագույնը մոտենում է 2,6051 ա. մ. հեռավորության վրա և հեռանում 2,8877 ա. մ.։ Արեգակի շուրջ մեկ ամբողջական պտույտ է կատարում 1662,4 երկրային օրվա ընթացքում, իր ուղեծրով շարժվելով միջինում 0,216555 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3734) Վալանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյունտեր Բենիշ

Գյունտեր Բենիշը (գերմ.՝ Günter Behnisch, հունիսի 12, 1922(1922-06-12)[…], Դրեզդեն, Սաքսոնիա և Lockwitz, Դրեզդեն, Սաքսոնիա - հուլիսի 12, 2010(2010-07-12)[…], Շտուտգարտ, Գերմանիա), գերմանացի ճարտարապետ և ճարտարապետության պրոֆեսոր, նաև եղել է Երկրորդ համաշխարհային պատերազմի մասնակից։ Համաշխարհաին ճանաչում է ստացել շնորհիվ Մյունխենում Օլիմպիական այգու կառուցման (1967—1972)։ Մահացել է 2010 թվականի հուլիսի 12–ին։


== Կենսագրություն ==
Գյունտեր Բենիշի մանկությունը անցել է Դրեզդենում։ 1934 թվականին նրա ընտանիքը տեղափոխվեց Խեմնից քաղաք։
Դեռ 18 տարեկանը չլրացած Գյունտերին 1939 թվականին կանչում են ծառայության Վերմախտում։ Երկրորդ համաշխարհային պատերազմի ժամանակ Բենիշը կառավարում էր U-2337 սուզանավը։ Պատերազմի ավարտվելուն պես, բրիտանացիները նրան գերի են վերցնում։
1947 թվականին վերադառնում է Անգլիայից և ընդունվում է Շտուտգարտի համալսարան, որտեղ 1947-1951 թվականներին ուսումնասիրում էր ճարտարապետություն։ Ուսումը ավարտելուց հետո 1951—1952 թվականներին աշխատում էր Շտուտգարտի Ռալֆ Գուտբրոտի ճարտարապետական բյուրոյում։
1952 թվականին Շտուտգարտում Բենիշը Բռունո Լամարտոմի հետ միասին հիմնում է սեփական ճարտարապետական բյուրո։ 1966 հիմնվում է Behnisch & Partner ճարտարապետական խմբակը։ 1989 թվականին Գյունտեր Բենիշի որդին Շտուտգարտում բացում է բյուրոի ֆիլիալը։ 1991 թվականին այն հայտնի է դառնում որպես ինքնուրույն բյուրո (Behnisch Architekten)։ 1967—1987 թվականներին Բենիշը դասավանդել է Դարմշտադի տեխնիկական համալսարանում և միառժամանակ գլխավորում էր տեղի տիպօրինակ համալսարանը։
1982 թվականին Բենիշը դառնում է Բեռլինի գեղարվեստի ակադեմիայի անդամ, իսկ 1984 թվականին Շտուտգարտի համալսարանում ստանում է պատվարժան դոկտորի կոչում։ 1996–2000 թվականները եղել է Սակսոնական ակադեմիայի անդամ և ունեցել է ճարտարապոտության դասարան։
Գյունտեր Բենիշը մահացել է երկարատև հիվանդությունից հետո, 88 տարեկան հասակում Շտուտգարտում։


== Ստեղծագործություն ==
Գյունտեր Բենիշը համարվում է Գերմանիայի մոդեռնիստական ճարտարապետության առավել հայտնի դեմք և «առնց իշխող սիմվոլիկաի դեմոկրատական շինարարության կողմնակից»։ Նա սատացել է «դեմոկրատական ճարտարապետ» մականունը։ Բենիշի կողմից ստեղծված կառույցները իրենց մեջ կրում են «ազատություն» և դրանք սահմանեցին Գերմանիայի Ֆեդերատիվ Հանրապետության կերպարը։ Կարևոր էր հատկապես Մյունխենի Օլիմպիական այգու դերը, որտեղ 1972 անցկացվել էին ամառային օլիմպիական խաղերը։ Նաև նշանավոր էր Բոննեյի լիակազմ նիստերի Բունդեսթագի շենքը


== Ծանոթագրություններ ==


== Արտաքին հղումներ ==
կայք Behnisch Architekten
Կինոնկարահանման ապարատ

Կինոնկարահանման ապարատ, որոշակի ժամանակահատվածներում կինոժապավենի վրա օբյեկտները նկարահանող ապարատ, նկարահանումը կատարվում է հաջորդական պատկերումների (կինոկադրերի) տեսքով, որոնք օգտագործվում են կինոնկարի ստեղծման համար։ 
Կինոապարատը կազմված է հետևյալ մասերից.

Նկարահանման օբյեկտիվ
Հայելային փական
Կոլեկտիվային ոսպնյակ
Հայելի
Դիտոց-խոշորացույց
Մատուցման կասետ,
Ատամնավոր ձգող թմբուկ
Վերևի օղակ
Կադրի պատուհան
Կինոնկարի կանալ
Թռիչքի մեխանիզմ
Ներքևի օղակ
Պահող ատամնավոր թմբուկ
Ընդունող կասետ
Կինոնկարահանման ապարատի օպտիկական մասը բաղկացած է նկարահանման օբյեկտիվից և դիտոցային համակարգից։ Հայելային Կինոնկարահանման ապարատում լույսի ճառագայթները հայելիով և հայելային փականով ուղղվում են դիտոց-խոշորացույցի վրա, որի միջոցով դիտվող պատկերը ստացվում է կոլեկտիվ ոսպնյակի հարթ փայլատ մակերևույթի վրա։ Կինոնկարահանման ապարատը կարող է ունենալ մեկ մշտական օբյեկտիվ (իրանի մեջ ամրացված) կամ տարբեր կիզակետային հեռավորություններով փոխովի օբյեկտիվների հավաքածու։ Կինոնկարահանման ապարատի մեխանիկական մասը բաղկացած է ժապավենաձիգ մեխանիզմից, հաղորդակից և փականից։ Ըստ նշանակման և կոնստրուկտիվ առանձնահատկությունների, կինոնկարահանման ապարատները լինում են ձեռքի և ստացիոնար։ Տարբերում են նաև սինխրոն, ճշգրիտ, մասնագիտացված, սիրողական և հատուկ կինոնկարահանման ապարատներ։
Լազորիկի (Մարտինովսկի շրջան)

Լազորիկի (ռուս.՝ Лазорики), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Իլյինովսկի գյուղական համայնքի կազմի մեջ։


== Ծանոթագրություններ ==
Ալեքսանդր Մակեդոնացու մետաղադրամներ

Ալեքսանդր Մակեդոնացու մետաղադրամներ, մետաղադրամներ, որոնք հատվել են Ալեքսանդր III Մեծի (Ալեքսանդր Մակեդոնացու) օրոք մ.թ.ա. 336-323 թվականներին։


== Պատմություն ==
Իր օրոք Ալեքսանդր Մակեդոնացին մեծ ուշադրություն է դարձրել ոչ միայն ռազմական արշավներին, այլև մետաղադրամների հատմանը՝ շարունակելով իր հոր՝ Փիլիպոս II-ի գործը։ Նրա օրոք սկսեցին հատվել նրա սեփական պատկերով մետաղադրամներ, որի վրա առկա էր նաև «Ալեքսանդր արքայի մետաղադրամ» գրությունը։ Ենթադրվում է, որ առաջին մետաղադրամները, որոնց վրա շատ ճանաչելի էր Ալեքսանդր III Մեծի դիմանկարը, տետրադռախմներն էին։ Այս մետաղադրամի դիմերեսին պատկերված էր թագավորի գլուխը առյուծի կաշվի մեջ։ Ժամանակի ընթացքում ճակատային մասում պատկերված աստվածությունները փոխպատվաստվում էին կայսեր դիմանկարով։
Նաև Ալեքսանդր Մակեդոնացու օրոք հայտնվում են մետաղադրամներ, որոնք համատեղում են մետաղադրամների հին և նոր ավանդույթների տարրեր. առջևի կողմում պատկերված է Հերակլեսի գլուխը, մինչդեռ հակառակ կողմում նրանք պատկերում էին Մեծն Ալեքսանդր III-ին։ Որոշ մետաղադրամներ, բացի Հերակլեսից, պարունակում են նաև այլ ատրիբուտներ, օրինակ՝ նրա մահակը։ Մետաղադրամների հակառակ կողմում հանդիպում էին տիպիկ կենցաղային իրերի պատկերներ էին՝ լիրա, խարիսխ, սոխ, ամֆորներ, զանգակատուն, կամ կենդանիների պատկերներ՝ ձուկ կամ ցուլի գլուխ։ Ալեքսանդր Մակեդոնացու ստատերը կշռել է 8,6 գ, չափը՝ 17 մմ։ Ոսկե ստատերների հատման վայրերից մեկը Աբիդոս քաղաքն էր։ Նման մետաղադրամի անտիկ արժեքը 3 500 դոլար է։
Մետաղադրամներ, որոնք հատվել են Ալեքսանդր Մակեդոնացու օրոք․

Ալեքսանդր III Մեծի բրոնզե մետաղադրամը։ Մետաղադրամի տրամագիծը 18 մմ է
Ալեքսանդր III Մեծի բրոնզե մետաղադրամը։ Մետաղադրամի տրամագիծը 21 մմ է
Ալեքսանդր III Մեծի բրոնզե մետաղադրամը։ Մետաղադրամի տրամագիծը 22 մմ է
Ալեքսանդր III Մեծի արծաթե դրախմ։ Դիմերեսի վրա Ալեքսանդր Մակեդոնացու աջակողմյան գլուխը։ Դարձերեսի վրա պատկերված է Զևսը, որը նստած է գահին։ Իր աջ ձեռքին արծիվ է, ձախ ձեռքը հենած է գավազանին։
Ալեքսանդր III Մեծի արծաթե տետրախման։ Դիմերեսի վրա Ալեքսանդր Մակեդոնացու աջակողմյան գլուխն է։ Հակառակ կողմում գտնվում է Զևսը, որը նստած է գահի վրա, աջ ձեռքին նա պահում է արծիվը։

Ալեքսանդր III Մեծի արծաթե դեկադրահ։ Դիմերեսի վրա թագավորի գլուխն է, որը նստած է Զևսի գահին։ Աջ ձեռքին արծիվ է։
Ալեքսանդր III Մեծի ոսկե ստատեր։ Դիմերեսի վրա պատկերված է Ալեքսանդր Մակեդոնացու գլուխը՝ Ամոնի Աստծո աջ եղջյուրներով։ Ռևերսի վրա Աթենքի աստվածուհի Նիկեֆորոսն է, որը նստած է գահին։
Ալեքսանդր III Մեծի ոսկե ստատեր։ Դիմերեսի վրա Աթենք աստվածուհու գլուխն է Կորնթոսի սաղավարտով և օձով։ Աթենքի մազերը ազատ գանգուրներ են, պարանոցի վրա՝ ուլունքներ։

Ալեքսանդր III Մեծի անունով մետաղադրամները մակեդոնական Թագավորությունում հատվել են թագավորի կենդանության օրոք և նրա մահից հետո։


== Ծանոթագրություններ ==


== Գրականություն ==
Аверс и реверс истории / [Ред. кол.: А.В. Митяева и др.]. — М.: Международный нумизматический клуб, 2016. — 216 с. — ISBN 978-5-9906902-6-4
Кошевар Д.В. Деньги мира. Монеты и банкноты. — Москва: АСТ, 2014. — 256 с.
Слука Ирина Михайловна 100 самых дорогих и редких монет. — Москва: Издательство "Э", 2015. — 80 с.
Аркадий Семенович Шофман История античной Македонии. — Изд-во Казанского университета, 1960.
283

283 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 283 թվականն է, 
III դարի 83-րդ տարին։


== Դեպքեր ==


== Ծնունդներ ==


== Մահեր ==
Ուրուսուկա

Ուրուսուկա (պորտ.՝ Uruçuca), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզի հարավում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 22 092 մարդ՝ 2007 թվականի տվյալներով։ Գրավում է 337,705 կմ2 տարածք։ Բնակչության խտությունը՝ 37,6 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 40.817.686,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.518,68 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,652 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ուռմի

Ուռմի (էստ․՝ Urmi), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայկ Տատինցյան

Հայկ Տիգրանի Տատինցյան (1918, Գորիս, Հայաստան), հայ մանկավարժ։ ՀԽՍՀ վաստակավոր ուսուցիչ (1960): ԽՄԿԿ անդամ (1944):


== Կենսագրություն ==
Հայկ Տատինցյանը ծնվել է 1918 թվականին Գորիս քաղաքում։ Սովորել է Գորիսի միջնակարգ դպրոցում։ Ավարտել է Խաչատուր Աբովյանի անվան մանկավարժական ինստիտուտի հեռակա բաժնի աշխարհագրության ֆակուլտետը։ 1939 թվականից զբաղվել է մանկավարական գործունեությամբ։ 1940 թվականին եղել է Եղեգնաձորի շրջանի Աղավնաձորի միջնակարգ դպրոցի տնօրեն։ 1940 թվականի հոկտեմբերին զորակոչվել է զինվորական պարտադիր ծառայության։ Հայկ Տատինցյանը Հայրենական մեծ պատերազմին մասնակցել է 1941 թվականի հունիսի 23-ից, 481-րդ գնդում որպես գնդացրային ջոկի հրամանատար։ Աչքի է ընկել առաջին Բելոռուսական, այնուհետև Ուկրաինական ռազմաճակատներում ֆաշիստական զավթիչների դեմ մղված մարտերում և արժանացել հրամանատարության խրախուսանքներին և շնորհակալագրերին։
Հյուսիս-Արևմտյան և Վոլխովյան ռազմաճակատներում 2-րդ հարվածային բանակի 23-րդ հրաձգային բրիգադի գնդացրային ջոկի հրամանատար Հայկ Տատինցյանը մարտերում ցուցաբերած արիության համար պարգևատրվել է «Կարմիր աստղի» շքանշանով։
1942 թվականի փետրվարին Վոլխով գետի ափամերձ մասում գրոհներից մեկում ծանր վիրավորվել է։ Երկարատև բուժում է ստացել զինվորական հոսպիտալում, այնուհետև զորացրվել է։
Տատինցյանը շուրջ 10 տարի եղել է Գորիսի շրջանի Խնձորեսկ գյուղի միջնակարգ դպրոցի տնօրեն, 1952-1955 թվականներին նշանակվել է շրջանային ժողկրթբաժնի վարիչ, ապա ղեկավարել Գորիսի գիշերօթիկ դպրոցը, աշխատել ժողկրթբաժնի մեթոդիստ։ ԽՄԿԿ անդամ է 1944 թվականից։ 
1960 թվականին արժանացել է հանրապետության վաստակավոր ուսուցչի պատվավոր կոչման, պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի», «Կովկասի պաշտպանության համար» և մի շարք այլ մարտական ու աշխատանքային մեդալներով։
Տատինցյանը ընտրվել է շրջանային, քաղաքային և գյուղական խորհուրդների պատգամավոր։


== Պարգևներ ==
ՀԽՍՀ վաստակավոր ուսուցիչ (1960)
«Կարմիր աստղի» շքանշան
«1941-1945 թթ. Հայրենական մեծ պատերազմում Գերմանիայի դեմ տարած հաղթանակ համար» մեդալ
«Աշխատանքային գերազանցության համար» մեդալ
«Կովկասի պաշտպանության համար» մեդալ


== Ծանոթագրություններ ==
Նորմանդիա

Նորմանդիա (ֆր.՝ Normandie), պատմական շրջան Ֆրանսիայի հյուսիս-արևմուտքում, այժմ ներառում է երկրի երկու շրջան՝ Վերին Նորմանդիա և Ստորին Նորմանդիան։ Հայտնի է իր ֆերմաներով, խնձորի այգիներով և կաթնարդյունաբերությամբ, իսկ առաջին հերթին պանիրներով, այնպիսիք, ինչպիսին են Կամամբեր, Լիվարո և Պոն լ'Էվեկ։
Ընդհանուր բնակչությունը 3,2 միլիոն մարդ։
Հիմնական քաղաքներն են Կան, Շերբուր, Էվրյո, ՌուԵն, Գավր, Դյեպ։


== Արտաքին հղումներ ==
Նորմանները, Եվրոպայի ժողովուրդ։ Նորմանների ժառանգությունը, 10 - 12-րդ դարեր Archived 2015-11-28 at the Wayback Machine. (ֆր.)
Նորմանդիայի լուսանկարների պատկերասրահ (անգլ.)
Normandie Web — Նորմանդիայի մասին համայնքայկին վեբ կայք (ֆր.)
Նորմանդիայի տուրիստական ցուցատախտակ Archived 2006-01-07 at the Wayback Machine. (անգլ.)
Լե Հավրը Աշխարհի ժառանգության կայքում Archived 2006-12-31 at the Wayback Machine. (անգլ.)
D-Օրը 1944 հունիսի 6 (անգլ.)
Անտոնի Հյուիշ

Հյուիշ Անտոնի (անգլ.՝ Antony Hewish, մայիսի 11, 1924(1924-05-11)[…], Ֆոուեյ, Քորնուոլ, Կոռնուոլ, Անգլիա, Միացյալ Թագավորություն - սեպտեմբերի 13, 2021(2021-09-13)), անգլիացի աստղագետ։
Լոնդոնի թագավորական ընկերության անդամ (1968 թվական)։ Ավարտել է Քեմբրիջի համալսարանը և դարձել նույն համալսարանի ռադիոաստղագիտության պրոֆեսոր (1971 թվականից)։ Ուսումնասիրել է փոքր անկյունային չափի ռադիոաղբյուրների սցինտիլյացիան և այդ երևույթն օգտագործել արևապսակի արտաքին շերտերի հետազոտման համար։ 1967 թվականին Հյուիշն իր աշխատակիցների հետ հայտնագործել է պուլսարները։ Հյուիշը և Մ. Ռայլը առաջին աստղագետներն են, որ ռադիոաստղաֆիզիկայի բնագավառում կատարած աշխատանքների համար արժանացել են նոբելյան մրցանակի (1974 թվական)։


== Ծանոթագրություններ ==
Մալաթիայի մարզ

Մալաթիայի մարզ (թուրքերեն՝ Malatya ili), նահանգ Թուրքիայի Հանրապետության Կենտրոնական Անատոլիա տարածաշրջանում։


== Աշխարհագրություն ==
Մալաթիայի մարզը սահմանակից է հետևյալ մարզերին՝ արևելքում Էլազըղի և Դիարբեքիրի, հարավում՝ Ադըյամանի, արևելքում՝ Քահրամանմարաշի և հյուսիսում՝ Սիվասի և Էրզինջանի։


== Տես նաև ==
Թուրքիայի վարչական բաժանում
Սևծովյան տարածաշրջան
Թեյ (գետ)

Անվան այլ կիրառումների համար տե՛ս՝ Թեյ (այլ կիրառումներ)Թեյը (անգլ.՝ Tay; գաել.՝ Alba Nuadh), գետ Մեծ Բրիտանիայի Շոտլանդիա երկրամասում։ Այն իր երկարությամբ 6-րդն է ամբողջ Մեծ Բրիտանիայի տարածքում, և առաջինը Շոտլանդիայում։ Գետի ընդհանուր երկարությունը կազմում է 193 կմ, իսկ ջրահավաք ավազանը կազմում է 6216 կմ2։


== Հղումներ ==
«Historical perspective for Tay, River» (անգլերեն)։ Շոտլանդիայի լրատու։ Արխիվացված օրիգինալից 2012 թ․ մարտի 16-ին։ Վերցված է 2010 թ․ փետրվարի 13 


== Տես նաև ==
Մեծ Բրիտանիայի գետերի ցանկ


== Ծանոթագրություններ ==
Հայաստանի Հանրապետության ոստիկանության պետ

Հայաստանի Հանրապետության ոստիկանության պետ` Հայաստանի ներքին գործերի նախարարության կազմում գործող մարմնի ղեկավարն է։ Ոստիկանության պետը համարվում է նաև ներքին գործերի նախարարի տեղակալ և նշանակվում է վարչապետի կողմից։


== Պատմություն ==
Ոստիկանության պետի պաշտոնը սահմանվել է Հայաստանի Առաջին Հանրապետության հիմնադրման օրերից՝ ունենալով «Ներքին գործերի նախարար» անվանումը։ Հայաստանի ոստիկանության առաջին պետը եղել է Արամ Մանուկյանը։


== Հղումներ ==

Ոստիկանության պաշտոնական կայք
The Republic of Armenia։ The first year, 1918-1919 By Richard G. Hovannisian; ISBN 0520018052
Ռյոթենբախ (Ռոթ)

Անվան այլ կիրառումների համար տե՛ս՝ Ռյոթենբախ (այլ կիրառումներ)Ռյոթենբախ (գերմ.՝ Röttenbach), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 2928 մարդ (դեկտեմբերի 31, 2010 թվական)։ Զբաղեցնում է 21.67 կմ² մակերես տարածք։ Պաշտոնական կոդ՝   09 5 76 141.։


== Ծանոթագրություններ ==


== Արտաքին հղումներ ==
Պաշտոնական կայք
Կոպանի (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ԿոպանիԿոպանի (ուկրաիներեն՝ Копані), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Կոպանի գյուղում բնակվում էր 222 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մակեդոնիա և Թրակիա

Մակեդոնիա և Թրակիա, (հունարեն՝ Αποκεντρωμένη Διοίκηση Μακεδονίας - Θράκης), Հունաստանի յոթ ապակենտրոնացված շրջաններից է։ 
Հիմնվել է 2011 թվականին՝ «Կալիկրատիս» օրենքի համաձայն, հանդիսանում է պետական իշխանության տարածքային մարմին և նրա վարչական բաժանման մի մասը։ Այն իր մեջ ներառում է Արևելյան Մակեդոնիայի, Թրակիայի և Կենտրոնական Մակեդոնիայի պերիֆերիաներ։ Վարչական կենտրոնը հանդիսանում է Կոմոտինի քաղաքը։ Վարչական շրջանի ղեկավարը Հունաստանի իշխանության կողմից նշանակված համակարգողն է։     


== Վարչական բաժանում ==
Մակեդոնիան և Թրակիան բաժանվում են երկու պերիֆերիաների, որն էլ բաժանվում է 13 համայնքների՝


== Ծանոթագրություններ ==


== Արտաքին հղումներ ==
Մակեդոնիա և Թրակիա ապակենտրոնացված վարչական տարածք
Պրիլիպչե

Պրիլիպչե (ուկրաիներեն՝ Прилипче), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Պրիլիպչե գյուղում բնակվում էր 744 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Հազարապետյան

Լևոն Հազարապետյան (1881, Ախալցխա - 1946, Փարիզ), հայ նկարիչ, գրաֆիկ։


== Կենսագրություն ==
Ծնվել է Ախալցխայում։ Մասնագիտական կրթությունը ստացել է Մոսկվայի Ստրոգոնովի նկարչական ուսումնարանում, ապա մեկնել է Գերմանիա, կատարելագործվել Մյունխենի գեղարվեստների ակադեմիայում, ավարտել 1917 թվականին։ Վերադառնալով Կովկաս՝ որպես նկարչության ուսուցիչ աշխատել է Էջմիածնի Գևորգյան ճեմարանում, հետագայում՝ Թիֆլիսում Ստեփան Լիսիցյանի գիմնազիայում, եղել է ռիթմի և պլաստիկայի ինստիտուտի տնօրեն։


== Ստեղծագործություններ ==
Թողել է գրաֆիկական արժեքավոր գործեր, որոնցից նմուշներ պահվում են արտասահմանյան թանգարաններում, այդ թվում՝ Լոնդոնում։ Աշխատակցել է «Հասկեր», «Լուսաբեր» հանդեսներին, ինչպես նաև մի շարք գրքերի նկարազարդման աշխատանքներին։
Լավագույն գործերից են՝ «Սալոմե», «Աղջիկը վանդակով», «Ինքնանկար», «Եվա», «Պոետ», «Հովհաննես Մկրտչի գլուխը» և այլն։


== Ծանոթագրություններ ==
Հանդիպական առևտուր

Հանդիպական առևտուր, տարբեր տեսակի ապրանքափոխանակման գործառնությունների ամբողջություն, ներառյալ բարտերը, փոխհատուցման համաձայնագրերը, բայ բեք և որոշ լարումով՝ երկկողմանի քլիրինգը։ Հանդիպական առևտրին բաժին է ընկնում միջազգային ապրանքափոխանակության մինչև մեկ քառորդը։ Զարգացող շատ երկրներ պահանջում են իրենց ապրանքների գնում որպես ներմուծման պայման։


== Աղբյուրներ ==
Մ․ Չոբանյան «Բիզնեսի համառոտ բառարան», 1992 թ
Սերգեյ Կարապետյան (ռազմական գործիչ)

Անվան այլ կիրառումների համար տե՛ս՝ Սերգեյ Կարապետյան (այլ կիրառումներ)Սերգեյ Եսայու Կարապետյան (նոյեմբերի 25, 1899(1899-11-25), Խնձորեսկ, Զանգեզուրի գավառ, Ելիզավետպոլի նահանգ, Ռուսական կայսրություն - նոյեմբերի 9, 1956(1956-11-09), Երևան, Հայկական ԽՍՀ, ԽՍՀՄ), խորհրդային բանակի հայազգի գեներալ-մայոր (1942)։


== Կենսագրություն ==
Սերգեյ Կարապետյանը ծնվել է 1899 թվականին, Գորիսի շրջանի Խնձորեսկ գյուղում, Եսայու ընտանիքում, որը տեղափոխվել է Թուրքմենստանի Կիզիլ Արվատ քաղաքը, որտեղ էլ ավարտել է միջնակարգ դպրոցը։ 20 տարեկան հասակում մտել է Կարմիր բանակի շարքերը։ Այնուհետև սովորել է հեծելազորային դասընթացում և ծառայել Հայկական դիվիզիայում դասակի հրամանատար։
1934 թվականին ավարտել է Մոսկվայի Ֆրունզեի անվան ակադեմիան, 1942 թվականին՝ Գլխավոր շտաբի ռազմական ակադեմիային կից հրամկազմի կատարելագործման դասընթացը։ 1936-1937 թվականներին եղել է Հայկական 22-րդ հեծելագնդի հրամանատար, 1938-1940 թվականների՝ ծառայել Բելառուսական հատուկ ռազմական օկրուգում, մասնակցել Արևմտյան Բելառուսիայի ազատագրմանը։
Հայրենական մեծ պատերազմի սկզբին Լատվիայում գնդապետ Կարապետյանի հրամանատարությամբ գործող դիվիզիան մարտեր է մղել Ռիգայի ուղղությամբ, որտեղ ծանր վիրավորվել է և ապաքինվելուց հետո մասնակցել է Վորոնեժի ռազմաճակատի մարտերին։ 174-րդ հրաձգային դիվիզիայի հրամանատար գնդապետ Ս. Կարապետյանը հաջողությամբ է լիկվիդացնում Դոնի արևելյան ափում գտնվող հակառակորդի պլացդարմը, անցնում Դոն գետը, ջախջախում Կորոտայսկ քաղաքի մոտ կուտակված գերմանական զորքերին։ 1942 թվականին Ս. Կարապետյանը պարգևատրվել է Կուտուզովի 2-րդ աստիճանի շքանշանով և շնորհվել գեներալ-մայորի զինվորական կոչում։
Վերանվանված 46-րդ գվարդիական դիվիզիան մարտնչում է Կալինինի ռազմաճակատում, ապա 2-րդ մերձբալթյան ռազմաճակատի զորքերի հետ, գրավում Օստրով քաղաքը, որի համար դիվիզիային շնորհվեց «Օստրովյան» անունը։ Այնուհետև դիվիզիան 3-րդ բելառուսական ռազմաճակատում մասնակցել է Էստոնիայի, Տարտու Ռիգա (1944) քաղաքների ազատագրմանը։ Դիվիզիան պարգևատրվեց Կարմիր դրոշի շքանշանով։ 1945 թվականից գեներալ-մայիոր Ս. Կարապետյանը գլխավորել է Առաջին բելառուսական ռազմաճակատի 146-րդ հրաձգային դիվիզիան, որը մասնակցեց Վիսլայի վրա մղված մարտերին, Վարշավայի ազատագրմանը, Օդերի գետանցմանն ու Բեռլինի գրավմանը։
Ետպատերազմյան տարիներին Անդրկովկասյան զինվորական օկրուգի գվարդիական 7-րդ բանակի մարտական ուսուցման վարչության պետն էր։
Մահացել է 1956 թվականին, թաղվել Երևանի քաղաքային գերեզմանոցում։


== Պարգևներ ==
Լենինի շքանշան
Կուտուզովի 2-րդ աստիճանի շքանշան
Սուվորովի և Կուտուզովի 2-րդ աստիճանի շքանշան
Կարմիր դրոշի (3) շքանշան
Աստերոիդների ցանկ (79401-79500)

Աստերոիդների ցանկ (79301-79400)  • Աստերոիդների ցանկ  • Աստերոիդների ցանկ (79501-79600)
 Աստերոիդների ցանկ (79301-79400)  • Աստերոիդների ցանկ  • Աստերոիդների ցանկ (79501-79600)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Վանի թագավորության տաճարային տնտեսություններ

Վանի թագավորության տաճարային տնտեսություններ, Ուրարտուի էկոնոմիկայում կարևոր դեր է ունեցել նաև տաճարային տնտեսությունները։


== Տեղեկություններ հայտնի աղբյուրներից ==
Գլխավոր աղբյուրներից հայտնի է, որ յուրաքանչյուր Աստված ունեցել է իր սրբատեղները, տաճարները։ Տաճարներն Ուրարտուում ունեցել են ինչպես երկրագործական, այնպես էլ անասնապահական զարգացած տնտեսություններ։ Օրինակ Մուսասիրի տաճարը ունեցել է խաղողի և պտղատու լայնատարած այգիներ։ Այդպիսի տվյալներ տաճարների այգեգործության մասին պատմում է նաև Մհերի դռան հայտնի պաըմամշակույթային արձանագրությունները։


== Անասնապահություն և զոհաբերություն ==
Ինչ վերաբերվում է անասնապահությանը, ապա տաճարներին հաճախ մատուցվող մանր և խոշոր եղջերավոր անասունների զոհաբերությունները անհրաժեշտ նախապայման են եղել, որպեսզի այստեղ ևս ստեղծվեին զարգացած անասնապահության ճյուղեր։
Մհերի դռան արձանագրությանը համաձայն, օրինակ Իշպուինի և Մենուա թագավորները միայն մի այցելության առթիվ Մուսասիրի տաճարում նվիրաբերում են 22 հազար 712 գլուխ խոծշոր և մանր եղջերավոր անասուններ։ Հասկանալիի է, որ դրանք հազիվ թե նախատեսված լինեին միայն պաշտամունքային զոհաբերության համար։ Ըստ երևույթին դրանք հանձնվել են Մուսասւրի տաճարի տնտեսությանը, որը, այսպիսով, պետք է ունեցած լինի անասունների հսկայական հոտեր։ Տաճարները, մանավանդ Մուսասիրի տաճարը, ըստ երևույթին, զբաղվել են նաև առևտրով, որը ահնդիսացել թ նրանց եկամտի աղբյուրներից մեկը։
Արմեն Մելիքյան (ֆիզիկոս)

Անվան այլ կիրառումների համար տե՛ս՝ Արմեն Մելիքյան (այլ կիրառումներ)Արմեն Հովիկի Մելիքյան (մայիսի 21, 1942(1942-05-21), Երևան, Հայկական ԽՍՀ, ԽՍՀՄ), ֆիզիկոս։ Ֆիզմաթ գիտությունների դոկտոր (1984), պրոֆեսոր (1990)։


== Կենսագրություն ==
1959-1965 թվականներին սովորել է Երևանի պետական համալսարանի ֆիզիկայի ֆակուլտետում։ 1970-1985 թվականներին եղել է ՀՀ ԳԱԱ ֆիզիկական հետազոտությունների ինստիտուտի ավագ գիտաշխատող, 1985 թվականից՝ ՀՊՃՀ ընդհանուր ֆիզիկայի ամբիոնի, 1992-2003 թվականներին՝ ֆիզիկայի դեպարտամենտի վարիչ, 2006 թվականից աշխատում է Ռուս-հայկական (Սլավոնական) համալսարանում։


== Գործունեություն ==
Աշխատանքները վերաբերում են պինդ մարմնի ֆիզիկային և նյութի հետ էլեկտրամագնիսական ճառագայթման փոխազդեցության տեսությանը։ Դիտարկել է ոչ ներդաշնակ երևույթները բյուրեղներում, զարգացրել բյուրեղների վիճակի հավասարման տեսությունը։ Ուսումնասիրել է լազերային ճառագայթման հաճախության փոխակերպման շարժընթացները, այդ ճառագայթման տարածումը հոծ միջավայրում և ցրումը ատոմից։


== Ծանոթագրություններ ==
Բաժե լը Շատել

Անվան այլ կիրառումների համար տե՛ս՝ Բաժե լը Շատել (այլ կիրառումներ)Բաժե լը Շատել (ֆր.՝ Bâgé-le-Châtel), համայնք Ֆրանսիայում։ Գտնվում է Ֆրանսիայի Ռոն Ալպեր մարզում և Էն գավառի կազմում։ Համարվում է Բաժե լը Շատել շրջանի մաս։


== Բնակչություն ==
Ըստ 2010 թվականի մարդահամարի տվյալների, կոմունայի բնակչությունը կազմում է 796 մարդ։


== Եղբայրական քաղաքներ ==
 Բադ Բելդզե, Գերմանիայի Դաշնային Հանրապետություն


== Արտաքին հղումներ ==
Վիճակագրության ազգային ինստիտուտ Archived 2007-06-29 at the Wayback Machine. (ֆր.)


== Ծանոթագրություններ ==
Բաց հաշիվ

Բաց հաշիվ (անգլ.՝ open account), վաճառողի և գնորդի միջև հաշվարկային հարաբերությունների ձև, որի ժամանակ վաճառողը բեռնում է ապրանքը գնորդի հասցեով և նրան ուղարկում ապրանքակարգադիր փաստաթղթերը՝ պարտքի գումարը գրանցելով հաշվի դեբետը, որ նա բացել է գնորդի անունով։ Գնորդը մարում է պարտքը կանոնավոր կերպով՝ պայմանագրում սահմանված ժամկետին (խոշոր ապրանքախմբերի համար հաշվարկը կարող է կատարվել որոշակի ժամանակում, սովորաբար 1-3 ամսում)։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Աիդա Ֆերնանդես Ռիոս

Աիդա Ֆերնանդես Ռիոս (անգլ.՝ Aida Fernández Ríos, մարտի 4, 1947(1947-03-04), Վիգո, Pontevedra Province, Գալիսիա, Իսպանիա - դեկտեմբերի 22, 2015(2015-12-22), Մոանյա, Pontevedra Province, Գալիսիա, Իսպանիա), Կլիմայական ակտիվիստ, ծովային կենսաբան, Իսպանիայի Ծովային հետազոտությունների ինստիտուտի (IIM) պրոֆեսոր, որը մասնագիտացել է Ատլանտյան օվկիանոսի ուսումնասիրության մեջ։ Հանդիսացել է Իսպանիայի ազգային հետազոտական խորհրդի (CSIC) տնօրենը, ինչպես նաև Գալիսիայի թագավորական գիտությունների ակադեմիայի (RAGC) անդամ։


== Կենսագրություն ==
Ֆերնանդեսի ծովային կենսաբանության հետազոտական աշխատանքները սկսվել են 1972 թվականին, որբ նա սկսել է աշխատել Ուրուգվայի Ձկնորսության հետազոտությունների ինստիտուտում (IIP)։ 1992 թվականին Սանտյագոյի համալսարանում ստացել է կենսաբանության դոկտորի կոչում։ 2006 - 2011 թվականների ընթացքում եղել է Իսպանիայի ազգային հետազոտական խորհրդի տնօրենը, նաև ղեկավարել Միջազգային աշխարհոլորտ-կենսոլորտային ծրագրի կոմիտեն, որը կենտրոնացած էր կլիմայի փոփոխության ուսումնասիրության վրա 2005 - 2011 թվականներին։ 2015 թվականի հունիսի 6-ին միացել է Գալիսիայի թագավորական գիտությունների ակադեմիային, որտեղ որտեղ նա հանդես է եկել ելույթով՝ ածխաթթու գազի պատճառով Ատլանտյան օվկիանոսի աճող թթվայնության վերաբերյալ, որը վերնագրված էր «Ծովի թթվայնացում. ածխաթթու գազի արտանետումների հետևանք»։ 
Մահացել է 2015 թվականի դեկտեմբերի 22-ին  Մաոնյայում ավտովթարի հետևանքով։ 


== Հետազոտություն ==
Համարվել է «Եվրոպայի առաջատար փորձագետներից մեկը» ածխածնի երկօքսիդի արտանետումների և օվկիանոսի թթվայնության միջև կապի վերաբերյալ, նաև ուսումնասիրել է օվկիանոսի խորությունը, որի վրա տեղի են ունենում ջրածնային ցուցիչի փոփոխությունները։ Իր աշխատանքի միջոցով Ռիոսը պնդել է, որ Ատլանտյան օվկիանոսում ավելացած թթվայնության դիտարկումները լավագույնս բացատրվում են մարդու գործունեության արդյունքում, ոչ թե բնական աղբյուրներից առաջացող ածխաթթու գազի կուտակման փոփոխություններով։ 


== Ծանոթագրություններ ==
Յաու Այսաթու

Յաու Այսաթու (ֆր.՝ Yaou Aïssatou, նոյեմբերի 28, 1951(1951-11-28), Tcheboa, Bénoué, North Region, Կամերուն), Կամերունի Ազգային ներդրումային կորպորացիայի գլխավոր տնօրեն։ Նաև եղել է Կամերունի Կանանց հարցերի առաջին նախարարը։


== Կենսագրություն ==
Կամերունի Հյուսիսային շրջանի Թշեբոա բնակավայրի լամիդոյի դուստրն է։ Այստեղ է հաճախել ավագ դպրոց։ Ուսումը շարունակել է Դոուալայի տեխնիկական լիցեյում, որտեղ 1975 թվականին ստացել է բակալավրի աստիճան։ Ավարտելուց հետո տնտեսագիտություն է սովորել Ռուանի համալսարանում, Ֆրանսիայում, այն ավարտել է 1975 թվականին։ Կարճ ժամանակով վերադառնալով Կամերուն` սկսել է աշխատել Կամերունի Ազգային ներդրումային կորպորացիայում` նախքան ուսման նպատակով ԱՄՆ մեկնելը։ ԱՄՆ-ում սովորել է բիզնես կառավարում` ավարտելով մագիստրոսի աստիճանով ։
1979 թվականին վերադառնալով Կամերուն` կրկին սկսել է աշխատել Ազգային ներդրումային կորպորացիայում` որպես ֆինանսական բաժնի տնօրեն։ 1984 թվականին ստանձնել է Կամերունի Կանանց հարցերի առաջին նախարարի պաշտոնը։ Նա 1985 թվականին փոխարինել է Դելֆին Զանգա Թսոգոյին իշխող Կամերունի ժողովրդական դեմոկրատական շարժման Կանանց կազմակերպության ազգային ղեկավարի պաշտոնում, իսկ 1988 թվականին ստանձնել է Կանանց և սոցիալական հարցերի նախարարի պաշտոնը։ Պաշտոնավարել է մինչև 2000 թվականի ապրիլ։ 2009 թվականին նշանակվել է Կամերունի Ազգային ներդրումային կորպորացիայի գլխավոր տնօրեն` փոխարինելով Էսթեր Դանգ Բելիբիին։


== Ծանոթագրություններ ==
Բարիք (այլ կիրառումներ)

Բարիք, կարող է վերաբերել՝

Բարիք - բնության և մարդու կողմից ստեղծված նյութական և ոչ նյութական արդյունքների ամբողջություն
Բարիք - գյուղ Արևելյան Հայաստանում, Կարսի մարզում
Պետական դումայի ընտրություններ (2011)

Ռուսաստանի Դաշնության Դաշնային Ժողովի Պետական Դումայի 6-րդ գումարման ընտրությունները տեղի են ունեցել 2011 թվականի դեկտեմբերի 4-ին։ Առաջին անգամ Պետական Դուման ընտրվել է 5 տարով։ Երկրորդ և վերջին անգամ Պետական Դումայում լիակատար ներկայացուցչության համար կուսակցությունները պիտի անցնեին 7-տոկոսանոց արգելքը, սակայն 5%-ից մինչև 6% հավաքած կուսակցությունը ստանում է մեկ տեղ Պետդումայում, իսկ 6%-ից մինչև 7%՝ երկու տեղ։ Առաջին անգամ ընտրություններում մասնակցել էին Ռուսաստանի բոլոր գրանցված կուսակցությունները։


== Ծանոթագրություններ ==


== Արտաքին հղումներ ==
6-րդ գումարման Պետական Դումայի ընտրությունները Ռուսաստանի Կենտրոնական ընտրողական կոմիսիայի կայքում Archived 2011-12-11 at the Wayback Machine.
2011 թվականի Պետական Դումայի ընտրությունների խախտումների քարտեզ (Գազետա.ռու-ի և «Գոլոս» ասոցիացիայի համատեղ նախագիծ) Archived 2011-12-05 at the Wayback Machine.
Վոպրոսի պսիխոլոգիի (հանդես)

«Վոպրոսի պսիխոլոգիի» (ռուսերեն՝ «Вопросы психологии», «Հոգեբանության հարցեր»), Խորհրդային և ռուսական երկամսյա գիտական հանդես, Ռուսաստանի կրթության ակադեմիայի օրգան։ 
Հրատարակվում է 1955 թվականից, Մոսկվայում։ Նյութեր է տպագրում հոգեբանության տարբեր բնագավառների տեսական և փորձարարական հետազոտությունների մասին, լուսաբանում է հոգեբանության դասավանդման փորձը, տեսություններ նվիրում հոգեբանական գիտության առանձին հիմնահարցերին վերաբերող միջազգային ուսումնասիրություններին։ Ունի «Հետազոտման մեթոդներ», «Քննադատություն և մատենագիտություն», «Գիտական ժամանակագրություն» և այլ բաժիններ։


== Ծանոթագրություններ ==
(1812) Գիլգամեշ

(1812) Գիլգամեշ (անգլ.՝ Gilgamesh), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,004678 ա. մ., առավելագույնը մոտենում է 2,7561 ա. մ. հեռավորության վրա և հեռանում 3,2532 ա. մ.։ Արեգակի շուրջ մեկ ամբողջական պտույտ է կատարում 1902,37 երկրային օրվա ընթացքում, իր ուղեծրով շարժվելով միջինում 0,189238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1812) Գիլգամեշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էռնեստ Բլոխ

Էռնեստ Բլոխ (գերմ.՝ Ernest Bloch, հուլիսի 24, 1880(1880-07-24)[…], Ժնև, Շվեյցարիա - հուլիսի 15, 1959(1959-07-15)[…], Պորտլենդ), շվեյցարացի և ամերիկացի կոմպոզիտոր, ջութակահար, դիրիժոր և մանկավարժ։


== Կենսագրություն ==
Բլոխի գործերում ժամանակակից հնչեղություն են ստացել հին և արդի հրեական մելոսի տիպական գծերը («Իսրայել» սիմֆոնիան՝ ձայնի և նվագախմբի համար, թավջութակի և նվագախմբի՝ «Շելոմո» ռապսոդիան, «Սրբազան արարողությունը»՝ բարիտոնի, երգչախմբի և նվագախմբի համար և այլն)։


== Գրականություն ==
С. Круглов. Переписчик. — М.: Новое литературное обозрение, 2008. Стихотворение «Эрнест Блох. Анданте модерато» печаталось также в журнале «КоммерсантЪ-Weekend»: И «я» говори, а не «он» // «КоммерсантЪ-Weekend», № 12 (58), 4.04.2008.


== Ծանոթագրություններ ==
Սալխինո

Սալխինո կամ Լակիրխա (աբխազ.` Лакырха, վրաց.` სალხინო), գյուղ Աբխազիայի Գագրայի շրջանում, Փսոու գետի հովտում։ Գտնվում է Գագրայից 32 կմ հեռավորության և ծովի մակարդակից 150 մ բարձրության վրա։


== Բնակչությունը ==
1959 թվականին գյուղն ուներ 203 բնակիչ, հիմնականում հայեր։ 1989 թվականին, գյուղում ապրում էր 122 մարդ, կրկին հիմնականում հայեր։
1992 թվականին, Աբխազիայի կառավարության որոշմամբ, գյուղը վերանվանվել է Լակիրխա։


== Ծանոթագրություններ ==
Գարեգին Աբրահամյան

Գարեգին Գևորգի Աբրահամյան (1921, Վերին Մալև, Զանգեզուրի գավառ, Լեռնահայաստան), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Ավարտել է Շվանիձոր գյուղի միջնակարգ դպրոցը։ 1940-1941 ուսումնական տարում աշխատել է Ալդարան գյուղի միջնակարգ դպրոցում որպես պատմության ուսուցիչ։ Պատերազմի սկսվելուն պես զորակոչվել է բանակ և 369-րդ հրաձգային գնդի կազմում մասնակցել Հյուսիսային Կովկասի պաշտպանական մարտերին։
1942 թվականի հոկտեմբերի վերջերին մասնակցել է Գիզելի շրջանում մղված մարտերին։ Եղել է վաշտի քաղղեկի տեղակալ։ Երկու անգամ վիրավորվել է։ Ապաքինվելուց հետո շարունակել է ծառայությունը Անդրկովկասյան ռազմաճակատի 139-րդ հրաձգային գնդում։
1945 թվականին զորացրվել է բանակից և անցել մանկավարժական աշխատանքի։ Եղել է Մեղրու շրջկենտրոնի միջնակարգ դպրոցի ուսմասվարը և պատմության ուսուցիչը։ 1953-1958 թվականներին աշխատել է Արզական, Բջնի, Ֆանտան գյուղերի միջնակարգ դպրոցներում։
1959 թվականից աշխատել է մայրաքաղաքի դպրոցներում, դասավանդել պատմություն։
1977 թվականին արժանացել է «Ժողովրդական կրթության գերազանցիկ» կրծքանշանի, պարգևատրվել մի շարք մեդալներով։


== Ծանոթագրություններ ==